§ 2

Miesta na umiestňovanie  volebných plagátov 
a iných nosičov informácií

Všeobecne záväzného nariadenia
mestskej časti Bratislava–Nové Mesto
č.  3/2014
zo dňa 10. 6. 2014
ktorým sa vyhradzujú miesta na verejných priestranstvách na umiestňovanie volebných plagátov a iných nosičov informácií v mestskej časti Bratislava-Nové Mesto 
vo voľbách do samosprávy obcí v roku 2014
schváleného uznesením Miestneho zastupiteľstva mestskej časti Bratislava-Nové Mesto č. 22/07

(1) Umiestňovať volebné plagáty alebo iné nosiče informácií na verejných priestranstvách počas volebnej kampane možno len na miestach vyhradených MČ týmto nariadením.

(2) Miesta na bezplatné umiestňovanie volebných plagátov alebo iných nosičov informácií sú reklamné a propagačné valce, označené  počas volebnej kampane textom v hornej časti "MESTSKÁ ČASŤ BRATISLAVA -NOVÉ MESTO" umiestnené v lokalitách: 

  1. Športová hala Pasienky (križovatka Trnavská- Bajkalská)
  2. Kramáre (križovatka Magurská - Stromová ul.)
  3. Račianske mýto (zastávka MHD)
  4. Račianska ul. (pri predajni potravín Pokrok)
  5. Račianska ul. (pri lekárni-Teplická ul.)
  6. Račianska ul. (Gaštanový hájik)
  7. Trnavské mýto (pred Tržnicou)
  8. Trnavské mýto (za Tržnicou)
  9. Olbrachtova ul. (vstup do Mierovej kolónie)
10. Koliba (Bellova ul.)
11. Kukučínova ul. (pri OD Slimák)
12. Nobelova ul. (pri objekte Istrochem),
ktoré sú vo vlastníctve MČ.

(3) Miesta na umiestňovanie volebných plagátov alebo iných nosičov informácií ďalej sú :
ostatné billboardové a reklamné plochy v MČ na základe vzájomnej dohody kandidujúcich subjektov s ich prevádzkovateľom. 

(4) Umiestňovanie volebných plagátov alebo iných nosičov informácií na iné miesta na verejných priestranstvách v MČ je porušením tohto nariadenia. Porušením tohto nariadenia je umiestňovať volebné plagáty alebo iné nosiče informácií aj na brány domov, steny budov a iné zariadenia, ktoré sú majetkom alebo v správe MČ a iných právnických a fyzických osôb, a to aj v takom prípade, ak sú na nich umiestnené tabule alebo skrinky určené na umiestňovanie plagátov alebo iných písomných oznamov.